میسکیویچ: تۆرکیه لهستانداقی مسلمانلار و تاتارلاری آصلا یکه قۇیمادی
تۆرکیه داشاری یورتداقی مسلمانلاری یکه قۇیمایار
لهستان ینگ تاتار حالقی نینگ دینی یۇلباشچیسی و لهستان ینگ مسلمانلاری نینگ مفتیسی میسکیوویچ،
"تۆرکیه، لهستان داقی مسلمان جمغیتی بیلن تاتارلاری آصلا یکه قۇیمادی" دیدی.
پایتاغت آنکاراداقی بیلکنت بیلیم یوردوندا قورالان "لهستانلی مسلمانلار- تاتارلارینگ دأپ دِسسورلاری" کنفرانسینا قاتناشان میسکیوویچ تۆرکیأنینگ لهستان داقی مسلمانلارا برن قۇلداولارینا اۆنس چکیپ،
"تۆرکیه همیشه لهستان لی مسلمانلار و تاتارلارا کؤمِک بردی. ایلایتادا تیکا قوراماسی متجیتلریمیز و قۇنامچیلیقلاریمیزی آبات اتدی. شۇنونگ اۆچین باشدا تۆرکیأنینگ جمهورباشلیغی رجب طیب أردۇغان و تۆرک حؤکۆمتی بۇلماق بیلن تۆرک حالقینا مینتدارلیق بیلدیریأرین" دیدی.
تیکا بیلن ۲۰۱۴-نجی ییلدان بأری حیذماتداشلیق ادیأندیکلرینی نیغتان میسکیوویچ، بو حیذماتداشلیغینگ اوزاق مؤهلِتده ده دۇوام اتجکدیگینه اینانیاندیغینی بیلدیردی.
بو کنفرانسا لهستان ینگ باش ایلچیسی و اوکراینانینگ باش ایلچیسی ده قاتناشدی.
کنفرانسینگ یانیندا "لهستانلی مسلمانلار- تاتارلارینگ دأپ دسسورلاری" آدلی سرگی ده آچیلدی.
pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab